FI
L 267/50
Euroopan unionin virallinen lehti
13.10.2022
ETA:N SEKAKOMITEAN PÄÄTÖS N:o 197/2022, annettu 10 päivänä kesäkuuta 2022, ETA-sopimuksen liitteen XVII (Henkinen omaisuus) muuttamisesta [2022/1897]
ETA:N SEKAKOMITEA, joka
ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan, sekä katsoo seuraavaa: (1)
Lääkkeiden lisäsuojatodistuksesta annetun asetuksen (EY) N:o 469/2009 muuttamisesta 20 päivänä toukokuuta 2019 annettu Euroopan parlamentin ja neuvoston asetus (EU) 2019/933 (1) olisi otettava osaksi ETA-sopimusta.
(2)
Toukokuun 5 päivänä 2017 annetun ETA:n sekakomitean päätöksen N:o 92/2017 (2) nojalla Liechtenstein ei anna Euroopan parlamentin ja neuvoston asetuksen (EY) N:o 469/2009 (3) mukaisia lääkkeiden lisäsuojatodistuksia.
Sen vuoksi asetusta (EU) 2019/933 ei sovelleta Liechtensteiniin.
(3)
Sen vuoksi olisi muutettava ETA-sopimuksen liitettä XVII,
ON HYVÄKSYNYT TÄMÄN PÄÄTÖKSEN:
1 artikla Muutetaan ETA-sopimuksen liitteessä XVII oleva 6 kohta (Euroopan parlamentin ja neuvoston asetus (EY) N:o 469/2009) seuraavasti: 1) Lisätään teksti seuraavasti: ”, sellaisena kuin se on muutettuna seuraavalla: — 32019 R 0933: Euroopan parlamentin ja neuvoston asetus (EU) 2019/933, annettu 20 päivänä toukokuuta 2019 (EUVL L 153, 11.6.2019, s. 1)”.
2) Muutetaan mukautukset a–c mukautuksiksi b–d.
3) Lisätään mukautuksen b edelle mukautus seuraavasti: ”a) EFTA-valtioiden osalta 5 artiklan 10 kohdassa ilmaisu ”1 päivänä heinäkuuta 2019” luetaan ”10 päivänä kesäkuuta 2022 annetun ETA:n sekakomitean päätöksen N:o 197/2022 voimaantulopäivänä” ja ilmaisu ”1 päivää heinäkuuta 2019” luetaan ”10 päivänä kesäkuuta 2022 annetun ETA:n sekakomitean päätöksen N:o 197/2022 voimaantu­ lopäivää”.”
4) Lisätään mukautuksen d jälkeen mukautus seuraavasti: ”e) EFTA-valtioiden osalta liite -I luetaan seuraavasti: ”Logo Tämä logo on väriltään musta, ja sen on oltava kooltaan sellainen, että se on riittävän näkyvä.
”.”
(1) EUVL L 153, 11.6.2019, s. 1.
(2) EUVL L 36, 7.2.2019, s. 41.
(3) EUVL L 152, 16.6.2009, s. 1.